google/wiki40b huggingface dataset:
Ulvestadbygda

Ulvestadbygda er en samlebetegnelse på matrikkelgårdene Lauvstad, Ulvestad, Sætre, Kvanngardsneset, Sætreåsen, Løndalen, Grøtholen, Espenakken, Torvika og Telset i Volda kommune. Ulvestadbygda har ca. 500 innbyggere, barneskole, barnehage og ferjeforbindelse til Volda sentrum.
Institut supérieur de l'aéronautique et de l'espace

Institut supérieur de l'aéronautique et de l'espace (ISAE-SUPAERO) er en fransk Grande École som uteksaminerer ingeniører sør i Frankrike (Toulouse), og som er medlem av Groupe des écoles aéronautiques.
Flystevnet Airexpo organiseres og arrangeres av [null ENAC] og ISAE i mai måned hvert år. Da demonstreres nye militære og sivile fly for potensielle kunder.

Utveksling og doble grader

Flere svenske tekniske høyskoler har utveksling med ISAE-SUPAERO. Spesielt interessant er kanskje nettverket , som etter en toårig utveksling gir rett til en eksamen også fra den utenlandske høyskolen.
Lickilicky

Licilicky er en normalpokémon som utvikles fra Lickytung, som blei introdusert i 1. generasjon i pokémonserien. Den er rosa, med hvitt mønster på brystet og gule merker på magen. Et viktig kjennetegn ved den er at den har ei veldig lang tunge. Den er med i filmen Darkrai sin oppstand.
Svartåa (Andebu)

Svartåa er ei elv i Andebu i Sandefjord kommune i Vestfold. Den har sitt opphav fra Bølevann nord for Rennsik. I gamle dager ble elva brukt til tømmerfløting. I dag er elva godt egnet som badeplass, samt gode fiskemuligheter.
Boksing under Asialekene 1978

Boksing under Asialekene 1978. Boksing var en av flere sporter under de åttende Asialekene som ble arrangert i Bangkok i Thailand mellom 9. og 20. desember 1978. Det var sjuende gangen som boksing var på programmet under Asialekene. Det var elleve vektklasser for menn. Sør-Korea ble beste nasjon med fem gullmedaljer foran Pakistan med to.
Kalvøy

Kalvøy er en bebodd øy i helt øst i Stavanger kommune. Øyen ligger øst for Stavanger sentrum, og er kommunens østligste punkt. En del bebyggelse og noe jordbruk på øyen.
Snøballkrig

Snøballkrig er en betegnelse for når to eller flere mennesker danner ett, ingen eller flere lag, og kaster snøballer på hverandre. Dette er regnet som en lek, men kan i tilfeller føre til mer alvorlige konsekvenser og sinne. Snøballkrig er regnet som brudd på regler på de fleste norske skoler, i frykt for at stener i snøballene kan treffe en i ansiktet og medføre øyeskader eller i verste fall blindhet.
Overlyshastighet

Takyoner

Takyoner er hypotetiske partikler med overlysfart. Takyoner har en imaginær masse, men utgir likevel virkelig energi og bevegelsesmengde. Fysikere flest tviler på takyonenes eksitens. Disse "partiklene" gir oss foruten kausalitetsproblemer også problem ved å destabilisere vakuum. Ofte nevnt i science fiction.
Kreativt Forum

Kreativt Forum eller KF er en norsk forening for alle som arbeider aktivt med reklame (kreativ kommersiell kommunikasjon). Kreativt Forum ble opprinnelig stiftet i 1967. Sammen med Reklamebyråforeningen, som har røtter tilbake til Kristiania Annoncebureu Forening fra 1911, etablerte det gamle KF «nye» KF i 2003. Foreningen skal ivareta medlemmenes næringsinteresser og gir blant annet ut en årlig reklamepris, Gullblyanten, til beste bidrag innsendt fra reklamebyråene.
I 2008 fusjonerte Kreativt Forum med Designbyråforeningen. Etter noe tids forhandlinger ble de to organisasjonene enige om en felles strategisk samarbeidsplattform. KF samler nå nær 50 design- og reklamebyråer. Fusjonen ble vedtatt på DBFs ekstraordinære generalforsamling den 20. august. 15 byråer stemte for, mens 4 stemte mot.
KF magasinet er Norges eneste magasin med fokus på personer, arbeider og kreative prosesser knyttet til kreativ kommersiell kommunikasjon. Magasinet har en tretti år gammel historie med røtter tilbake til starten av Kreativt Forum, foreningen som norske kreatører organiserte seg i 1967, og som gjenoppsto i ny form 2003. Det redaksjonelle søkelyset retter seg mot kommunikasjon, reklame, design, foto, illustrasjon, merkevarer, trender – samt menneskene bak jobbene. Redaksjonen eies og drives av Kreativt Forum.
Norsk faglitterær forfatter- og oversetterforening

Norsk faglitterær forfatter- og oversetterforening (NFFO) er en fagforening og interesseorganisasjon for forfattere og oversettere av faglitteratur. Foreningen ble stiftet som Faglitterær forfatterforening i april 1978, og tok i 1990, under nytt navn, opp i seg den separate organisasjonen Norsk faglitterær oversetterforening. 
Foreningens formål er å sikre medlemmenes faglige og økonomiske interesser gjennom forhandlinger med offentlige og private institusjoner om vilkår for utgivelse og bruk av faglitteratur, om vederlagsordninger m.v. NFFO arbeider også for å fremme god faglitteratur og å styrke norsk skriftspråk, noe som blir stadig viktigere i et samfunn bygd på høye krav til kunnskap. NFFO er utgiver av tidsskriftet Prosa, og arrangerer jevnlig kurs og seminarer rundt sakprosarelaterte tema.
NFFO er forhandlingspartner overfor Den norske Forleggerforening og andre utgivere av faglitteratur. Foruten å forhandle om avtaler for utgivelse i bokform, har foreningen de siste årene viet mye oppmerksomhet til forhandlinger om vilkår for elektroniske utgivelser.

Medlemskap

Foreningen har (pr. 31.12.18) 5297 medlemmer, hvorav 4740 forfattere, 307 oversettere og 250 dobbeltmedlemmer (registrert som både forfattere og oversettere). Foreningen tar opp medlemmer etter søknad, og søkerne må dokumentere rettigheter til minst 100 sider med sakprosa.

Organisasjon

NFFO ledes av et styre valgt av foreningens øverste organ – årsmøtet. Styret har åtte medlemmer og tre varamedlemmer, og ledes av leder og nestleder. Styrets arbeidsutvalg forbereder saker for styret og følger opp styrets vedtak sammen med administrasjonen. AU består av leder, nestleder og generalsekretær. 
Foreningens leder per 2019 er Geir Hønneland, og generalsekretær er Arne Vestbø.

Stipendmidler

Foreningen forvalter gjennom Det faglitterære fond store stipendmidler fra kollektivt kopivederlag og bibliotekvederlag til rettighetshavere. Stipendene tildeles både til medlemmer og ikke-medlemmer, så lenge de innfrir kravet til medlemskap. Styreleder i Det faglitterære fond i 2019–2020 er Gunhild J. Ecklund.
Ragnhild Magnusdatter

Ragnhild Magnusdatter var datter av den norske kongen Magnus Olavsson den gode. Man kjenner ikke hennes nøyaktige fødsels- og dødsår, men hun levde på midten av 1000-tallet (faren Magnus døde i 1047).

Gift med Håkon Ivarsson

Ragnhild er nevnt i Harald Hardrådes saga i Snorres Heimskringla, og i Morkinskinna, i forbindelse med et forlik mellom kong Harald Hardråde og lendmannssønnen Håkon Ivarsson. Kong Harald var onkel til Ragnhilds far, Magnus, og etter Magnus' død var Harald enekonge. Harald fór hardt frem mot sine fiender, og hadde blant annet drept den trønderske høvdingen Einar Tambarskjelve og sønnen hans, Eindride Einarsson. Håkon Ivarsson var en slektning av Eindride, og ønsket å hevne frenden sin, sannsynligvis ved å drepe kong Harald eller noen av mennene hans. Kong Harald ønsket forlik, og Håkon gikk med på dette på én betingelse - at han fikk gifte seg med Ragnhild. Kong Harald sa til Håkon at han kunne få Ragnhild dersom hun selv samtykket til det. Ragnhild mente Håkon ikke var verdig henne, og Snorre tillegger henne følgende replikk: «Titt merker jeg det at kong Magnus, min far, er død og borte, om jeg nå skal gifte meg med en bonde, enda du er en vakker mann og framifrå dugelig i idretter. Dersom kong Magnus hadde levd, ville han nok ikke ha giftet meg bort til noen mindre mann enn til en konge. Nå er det ikke å vente at jeg vil gifte meg med en mann som ikke har høy verdighet.»
Håkon mente at kong Harald burde gjøre ham til jarl, slik at han kunne bli verdig en kongsdatter, men Harald sa nei, fordi det allerede var en jarl i landet, Orm Eilivsson. Håkon reiste deretter til Danmark. Da han kom tilbake til Norge igjen, var imidlertid jarlen Orm død, og Harald gjorde Håkon til jarl, og Ragnhild ble nå gift med Håkon. Det er usikkert hvor de bodde. Ifølge Snorre var Håkon fra Opplandene, mens forfatteren av Morkinskinna oppgir at han var fra Viken.

Etterkommere

Ragnhild og Håkon fikk blant annet datteren Sunniva. Sunniva fikk senere sønnen Håkon, kalt Håkon Nordmann, som ble giftet inn i den danske kongeslekten og ble far til den danske kongen Erik Lam.
Oslofjord Convention Center

Oslofjord Convention Center er et kommersielt konferansesenter som ligger i Melsomvik i Sandefjord kommune i Vestfold. Fram til 1. april 2011 ble anlegget drevet under navnet Brunstad konferansesenter.
Stedet eies av Brunstadstiftelsen som er knyttet til Brunstad Christian Church. Stedet leies av Oslofjord Convention Center AS som driver konferansesenteret. Driften av konferansesenteret er adskilt fra menighetenes virksomhet.

Historie

Brunstad Christian Church kjøpte eiendommen på Brunstad i Stokke i 1956, og den har siden vært meget sentralt i Brunstad Christian Church virksomhet.
Fra å være et sted for interne stevner, ble strategien for Brunstad endret etter 2000. En stor utbygging ble startet, hvor det gamle menighetslokalet med plass til 4 700 personer ble erstattet med et nytt med 6 800 sitteplasser. Teltplassen med over 600 plasser ble bygget om og har gjort plass til nesten like mange hytter, som er kjøpt av medlemmene på åremål.

Konferansesenteret

Konferansesenteret sto ferdig sommeren 2004. Den 1. oktober 2004 hadde senteret offisiell åpning. Konferansesalen på er på 4 800 kvadratmeter, og kan etter forskriftene romme 6 800 sittende og 700 stående. Konferansesalen har et lydanlegg på 100 000 watt, utstyrt for storskjerm- og TV-produksjon, 20 000 ansilumen projektorer, 6,0 x 4,5 meter skjermer, up-link-stasjon for satellitt, IP-TV-distrubisjon, simultantolkeanlegg for 20 språk og fjerntolking av tretten språk.
Senteret har kaffebar; kafeteria, med bankettservering for 2 500, med et totalt areal på 2 100 kvadratmeter; fast-food-restaurant; buffetrestaurant og isbar.

Arrangementer

Fra 2005 har senteret vært åpent for andre arrangementer. Et av de største arrangementene som arrangeres på Oslofjord er Arctic Equestrian Games, som er Norges største hesteshow, og ble avholdt for første gang i februar 2006. Arrangementet avholdes nå hvert år.

Navnebytte

1. april 2011 byttet Brunstad konferansesenter navn til Oslofjord Convention Center. Årsaken var at eierne ønsket å fremstå som en tydeligere kommersiell aktør og løfte stedets profil.

Utbygging

Fra november 2013 og frem til 2022 bygges senteret ut med blant annet flerbrukshall, svømmehall og fotballbaner gjennom selskapet Oslofjord Property AS. Utbyggingen har en kostnadsramme på over tre milliarder kroner.
Niels Juels gate 32 (Oslo)

Kulturminne

Niels Juels gate 32 er et kulturminne og har nummer 117521 i Riksantikvarens kulturminnebase.
Peter og dragen

Peter og dragen (orig: Pete's Dragon) er Walt Disneys sjuende animasjons-spillefilm.  Den hadde première 3. november 1977 og varer 101,9 minutter.  Den er blanding av eventyr og musikal.
Lago Merín

Historie

Byen ble grunnlagt i 1937 av Saturnino Arismendi.
Til deg

Til deg er et musikkalbum med Sissel Kyrkjebø. Albumet ble utgitt den 15. november 2010 og var hennes første soloplate på 5 år.
Catman (Australia)

Da importen av den amerikanske tegneserien Catman opphørte, skapte forlaget FREW Publications en ny tegneserie ved samme navn. Denne Catman bodde i Australias fjelltrakter, og fikk hjelp av sin sidekick ved navn Kit, sin kjæreste Terry West, samt hennes far, Professor West.
Serien ble utgitt i Catman Comics og GIANTSIZE Phantom Comics (se Fantomet i Australia) på 1950-tallet. Forfatter og tegner var John Dixon.
Jean-Antoine Houdon

Biografi

Han ble født i Versailles 25. mars 1741. I 1752 begynte han på Académie royale de peinture et de sculpture hvor han studerte under René-Michel Slots, Jean-Baptiste Lemoyne og Jean-Baptiste Pigalle. Fra 1761 til 1764 studerte han ved École royale des élèves protégés.
Houdon vant Prix de Rome i 1741, men var ikke mye influert av oldtid- og rennesansekunt i Rome. Hans opphold i byen er markert  ved to karakteristiske og viktige  arbeider: den superbe écorché (1767), en anatomisk modell som har tjent som veileder til denne dag for alle artister, og statuen av Sankt Bruno i Santi de Mari Angeli dei Martiri i Roma. 
Etter ti år i Italia returnerte Houdon til Paris.
He leverte "Morpheus" til Salon av 1777 . Han utviklet sin praksis med portrettbyster.
Han ble medlem av Académie de peinture et de sculpture i 1771, og professor i 1778. I 1778, modellerte han Voltaire, lagde en portrettbyste med parykk for Comédie-Française; en for  Palace of Versailles, og en for Katarina den store.
I 1878 ble han medlem av frimurerlosjen Les Neuf Sœurs hvor han senere møtte Benjamin Franklin og John Paul Jones.
For Salon 1781, leverte han "Diana" som ble refusert uten drapering.

Til USA

Houdon's portrettskulptur av Washington var resultat av en spesiell invitasjon av Benjamin Franklin til å komme over Atlanterhavet i 1785, spesuelt for å besøke Mount Vernon, slik at Washington kunne sitte modell for ham. Washington satt med den våte leire og gips for livmasken. 
ns of Washington, including the standing figure commissioned by the Virginia General Assembly, for the Virginia State Capitol in Richmond.

Avstøpninger

Utallige variasjoner av Washingtons byste ble produsert. Han ble portrettert så forskjellig som general i uniform, i den klassiske stil som viste brystets muskulatur, og som den romerske Consul Lucius Quinctius Cincinnatus clatoga. A cast of th is located in the Vermont State House.
Han ble mottatt som bourgeois for sine forbindelser med Louis XVI s hoff, men falt ut under  den Frsnske Revolusjon, sel om han unngikk vengslig. 
Houdon returnerte for å tjene under det Franske konsulat og det Første franske imperium. Han ble tatt for en av de originale kunstnere i Column of the Grande Armés i Wimille.
Han ble slått til ridder i Æreslegionen den 17. desember 1804
Houdon døde i Paris 15. juli 1818, og ble begravet ved Cimetière du Montparnasse.

Familie

Den 1. juli 1786 giftet han seg med Marie-Ange-Cecile Langlois;. De fikk tre døtre: Sabine, Anne-Ange og  Claudine.

Minner og innflytelse

Houdon's skulpturer ble brukt som modell for graveringer av amerikanske presidenter og på ulike frimerker sent 1800-tallet og tidlig 1900-tallet som avbilder Washington i profil.
Nordisk samisk institutt

Språkforskning

Bruk av samisk språk i forskningen er vesentlig for Nordisk Samisk institutt. Instituttets språkforskning er rettet mot språkets lingvistiske struktur og vilkårene for bruk av språket. Sosiolingvistiske forskningsprosjekter gir kunnskap til nytte for tilrettelegging for bruk av samisk språk i samfunnet.

Rettsforskning

Instituttets rettsforskning har hatt som siktemål å undersøke samenes historiske og eksisterende rettsstilling. Økt press på bruken av samiske områder har bidratt til at instituttet har prioritert rettigheter til land og vann. Rettsforskningen omfatter internasjonal folkerett, samerett og rettshistorie.

Samfunnsforskning

Instituttets samfunnsforskning omfatter sosiale, kulturelle, politiske og økonomiske betingelser for samisk samfunnsliv, inkludert endringsprosesser og individets og samfunnets måte å forholde seg til disse prosessene. Sentrale temaer i samfunnsforskningen er forvaltning av naturressurser, samiske natur- og landskapspraksis og samiske primærnæringer. Reindriftsforskningen ved NSI er tverrdisplinær med tilknytninger til forskning ved andre institusjoner.
Johannes' første brev

Johannes' første brev er tradisjonelt ett av de såkalte katolske brev og er i den kanoniske rekkefølgen den 23. boken i Det nye testamente. Brevet regnes videre med blant «de johanneiske skrifter» – blant hvilke man regner Evangeliet etter Johannes, de tre Johannesbrevene og i mange kretser også Johannes' åpenbaring.
I brevet advarer forfatteren mot «den doketiske vranglære». Men hverken brevets forfatter eller adressat er kjent. Manglende stilistiske brevkjennetegn kan tyde på at dette slett ikke ble skrevet som et brev med en bestemt mottaker – men som et skrift til advarsel mot vranglære. En svært utbredt oppfatning blant forskere er det at brevet er forfattet av samme person – eller krets – som de andre johanneiske skrifter (se Evangeliet etter Johannes for mer om forfatterspørsmålet). Unntaket er kanskje Johannes' åpenbaring, der det er vanskeligere å få øye på de språklige og tematiske likheter man ellers finner mellom evangeliet og brevene.
Det er vanlig å anta at Johannes' første brev ble skrevet mot slutten av det første århundre, men dateringen er usikker.
Brandal

Selfangst

Brandal var lenge kjent som hjemsted for selfangere, som årlig fra 1898 hadde fangstturer til Kvitsjøen (slutt 1939), Vestisen og Newfoundland (1939-1982). En pioner innen selfangsten var skipper og skipsreder Peter S. Brandal. Han startet også utvinning av kull ved Kongsfjorden på Svalbard. Stedet ble kalt Brandal City, men skiftet senere navn til Ny-Ålesund.
Ishavsmuseet Aarvak (stiftet 1981) ligger i Brandal. På uteområdet ved museet står monumentet Ishavskjerringa, som er laget av Tore Bjørn Skjølsvik og ble avduket 18. juni i 2005.
Chariochilus

Utseende

Middelsstore, nærmest pæreformede, bronsefargede oldenborrer. Pronotum er spredt kledt med smale, lyse skjell. Dekkvingene har dype punktstriper.

Utbredelse

Slekten er utbredt i Australia (Queensland) og Ny-Guinea (Roon Island).
Thorp og Andersen videregående skole

Thorp og Andersen videregående skole var en videregående skole i Steinkjer kommune i Trøndelag.
Skolen ble etablert av Harald Thorp og Alf Andersen som en privat handelsskole i Namsos i 1932 med navnet Thorp & Andersens Handelsskole. Skolen flyttet til Steinkjer i 1935, og hadde tilhold i Levanger under den andre verdenskrig og frem til 1955. Tilbake i Steinkjer leide skolen en rekke ulike lokaler, men ble stedfast i nye lokaler på Guldbergaunet i 1976. Utdannelse fra Thorp & Andersens handelsskole gav rett til handelsbrev. I 1960-årene fikk skolen status som yrkesskole i handel- og kontorfag.
I 1976 ble skolen overtatt av Nord-Trøndelag fylkeskommune og gitt navnet Thorp og Andersen videregående skole, og Torbjørn Woll fungerte som rektor 1976–1988. Senere var Kåre Vollen rektor 1988–1994. Skolen ble utvidet med formgivingsfag ved siden av de tradisjonelle handel- og kontorfagene. Som følge av Reform 94 ble Thorp og Andersen videregående skole nedlagt den 30. juni 1994. Handel- og kontorfagene ble lagt til Steinkjer videregående skole, mens formgivningsfag ble lagt til Guldbergaunet videregående skole.
Teddy Boy Rock'n'Roll

Teddy Boy Rock'n'Roll er et musikkalbum med Teencats, utgitt i 1989.
Luca Galletti

Resultater

Han deltok i EM i friidrett 2010 i Barcelona, med det italienske stafettlaget. I semifinalen løp Claudio Licciardello, Luca Galletti, Domenico Fontana og Marco Vistalli. De kom til finalen, men Domenico Fontana løp ikke finaleløpet; der bestod laget av Marco Vistalli, Luca Galletti, Claudio Licciardello og Andrea Barberi. Italia kom på åttende- og sisteplass i finalen, med tiden 3.04,20.
Richard Hurndall

Biografi

Hurndall utdannet seg ved Royal Academy of Dramatic Arts og spilte i flere skuespill på teater i Stratford-upon-Avon. Han spilte også med BBC radios drama repertory company fra 1949 til 1952.
I 1958 ble han den tredje verten i Radio Luxembourgs program This I Believe.. Han spilte i flere TV-serier, inkludert The Avengers, The Persuaders!, Whodunnit og Bergerac. Han spilte gangsteren Mackelson i dramaserien Spindoe fra 1968 og han hadde en tilbakevendende rolle i den siste sesongen av The Power Game. Han spilte også en homofil antikvitetsforhandler som liker Harold Steptoe i Steptoe and Son.

Doctor Who

I 1983 ble episoden The Five Doctors laget for å feire at TV-serien Doctor Who var 20 år gammel. I denne skulle alle som hadde spilt rollen som Doktoren være med. William Hartnell, som hadde spilt den første Doktoren, døde i 1975. Ian Levine, som da jobbet som uoffisiell konsulent på serien, hadde sett Hurndall i Blake's 7 og foreslo for produsent John Nathan-Turner at Hurndall kunne spille den første Doktoren. Hurndall fikk rollen og etter at Tom Baker, som spilte den fjerde Doktoren, ikke ville være med, fikk Hurndall også en større rolle i episoden.
KV «Farm» (2007)

KV «Farm» (W331) er et kystgående kystvaktfartøy i Nornen-klassen. Det er bygget i 2007 og er et av de nyeste fartøyene til den norske Kystvakten.
Skipet ble bygget ved Gryfia Szczecińska Stocznia i Szczecin i Polen. Det ble i 2007 innleid til kystvakttjeneste for 15 år fra Remøy Management i Fosnavåg. Skipet har en lengde på 47,2 meter og er bestykket med en 12,7 mm mitraljøse.
Cicadomorpha

Utseende

Cicadomorpha kan skilles fra de andre plantesugerne særlig på den tre leddede antennen, med et litt ovalt rundt tredjeledd, som alltid bærer en fin antennebørste. Og på den to delte analåren (Y-form) i framvingen.

Levevis

Alle lever av å suge plantesaft fra vertsplanten. 
Sikadene i gruppen Cicadomorpha kan «spille» eller «synge». Sangsikadene er de meste kjente sangerne. Men sangsikader er sjeldne i Norge. Bare arten Cicadetta montana er funnet på østlandet, rundt Oslofjorden.
Cicadomorpha-artene har ufullstendig forvandling, overgang fra nyklekt larve til det voksne kjønnsmodne insektet går gradvis gjennom flere hudskift (nymfestadier). Nymfene ligner mer og mer på de voksne (imago) for hvert hudskifte.
FLK «Thorshammer»

DS «San Nazario»

«San Nazario» tilhørte en serie på ti supertankere og var et av verdens største tankskip. «San Nazario» gikk i tankfart mellom Mexico og Storbritannia.
Den 15. oktober 1917 ble «San Nazario» torpedert av en tysk ubåt sørvest for Scillyøyene på reise fra Plymouth til Tampico. Skadene var ikke større enn at hun var i stand til å gå til havn med hele mannskapet i behold.

FLK «Thorshammer»

DS «San Nazario» ble høsten 1928 ombygget til et pelagisk hvalkokeri, dog uten opphalingsslipp, ved Framnæs Mekaniske Værksted og omdøpt FLK «Thorshammer». To av søsterskipene ble også ombygd til hvalkokerier omtrent på samme tid – «San Lorenzo» og «San Jeronimo» ble henholdsvis «Ole Wegger» og «Southern Empress».
De første sesongene fanget «Thorshammer» på de nylig oppdagede hvalfeltene i nærheten av Bouvetøya og langs iskanten. I sesongen 1929/30 ble det produsert 117 300 fat hvalolje, bare 2 300 fat mindre enn det moderne, nybygde kokeriet «Kosmos» med opphalingsslipp. Under 1930/31-ekspedisjonen ble Prinsesse Ragnhild Kyst oppdaget. Dette området er en del av det som senere fikk navnet Dronning Maud Land og som ble annektert av Norge i 1939. I sesongen 1931/32, da hele den norske hvalfangstflåten holdt seg hjemme grunnet svikt i hvaloljemarkedet, ble Thorshammer oppgradert ved Wilton-Fijenoord i Rotterdam, der hun blant annet fikk montert opphalingsslipp og dobbel skorstein.
Ved krigsutbruddet i april 1940 gikk «Thorshammer» til Trinidad og deretter til Halifax, der hun ble utrustet for sesongen 1940/41. 14. januar 1941 slo den tyske hjelpekrysseren Pinguin til i Sørishavet og oppbrakte kokeriene «Ole Wegger», «Solglimt» og «Pelagos», mens «Thorshammer» unnslapp til Sør-Georgia etter å ha blitt varslet av norske hvalbåter. «Thorshammer» fortsatte fangsten gjennom nesten hele krigen som eneste norske hvalkokeri. Mellom sesongene i Sørishavet fanget hun ved Peru 1941–43.
I 1948 ble broa revet og nytt midtskip og bro bygget ved Harland and Wolff i Belfast.
Etter avsluttet fangstsesong 1961/62 ble «Thorshammer» solgt for opphugging i La Spezia etter at det mest verdifulle utstyret var blitt demontert.
Andrej Semjonov

Landslaget

31. mai 2014 fikk han sin første landskamp for Russland mot Norge.
Han ble tatt ut til Fotball-VM 2014 i Brasil .
Han ble tatt ut i Russlands tropp til VM i fotball 2018 i Russland.